CELEX: 32006R2037
Language: bg
Date: 2006-12-21 00:00:00
Title: Регламент (EО) № 2037/2006 на Комисията от 21 декември 2006 година за определяне на стандартните стойности, които да се използват при изчисляването на финансовата компенсация и авансовото плащане във връзка с нея, по отношение на рибни продукти, изтеглени от пазара през риболовната 2007 година

Важна правна забележка

|

32006R2037

Официален вестник n° L 414 , 30/12/2006 стр. 0075 - 0077

		Регламент (EО) № 2037/2006 на Комисиятаот 21 декември 2006 годиназа определяне на стандартните стойности, които да се използват при изчисляването на финансовата компенсация и авансовото плащане във връзка с нея, по отношение на рибни продукти, изтеглени от пазара през риболовната 2007 годинаКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (EО) № 104/2000 на Съвета от 17 декември 1999 г. относно общата организация на пазарите на рибни продукти и продукти от аквакултури [1], и по-специално член 21, параграфи 5 и 8 от него,като има предвид, че:(1) Регламент (ЕО) № 104/2000 предвижда да бъде платена финансова компенсация на организации на производители, които при определени условия изтеглят продуктите, изброени в приложение I, букви A и Б към този регламент. Сумата на тази финансова компенсация следва да се намали със стандартни стойности в случая на продукти, предназначени за цели, различни от тази за консумация от човека.(2) Регламент (ЕО) № 2493/2001 на Комисията от 19 декември 2001 г. за пласиране на някои рибни продукти, които са изтеглени от пазара [2] определя начините на използване на продуктите, изтеглени от пазара. Стойността на тези продукти следва да бъде фиксирана на стандартно ниво за всеки от тези начини на пласиране, като се отчитат средните приходи, които могат да се получат от това пласиране в различните държави-членки.(3) Съгласно член 7 от Регламент (ЕО) № 2509/2000 на Комисията от 15 ноември 2000 г. за установяване на подробни правила за прилагане на Регламент (ЕО) № 104/2000 на Съвета по отношение предоставянето на финансова компенсация за изтегляне от пазара на някои рибни продукти [3] специални правила предвиждат, че когато организация на производители или някой от нейните членове пусне свои продукти за продажба в държава-членка, различна от страната, в която организацията е призната, то тогава следва да бъде информиран органът, отговорен за предоставянето на финансовата компенсация. Това е органът в държавата-членка, в който е призната организацията на производителите. Стандартната стойност, която може да бъде приспадната, следователно следва да бъде стойността, прилагана в тази държава-членка.(4) Същият метод на изчисление следва да се прилага към авансовите плащания по финансовата компенсация, както е предвидено в член 6 от Регламент (ЕО) № 2509/2000.(5) Мерките, предвидени в настоящия регламент, са в съответствие със становището на Управителния комитет по рибните продукти,ПРИЕ НАСТОЯЩИЯ РЕГЛАМЕНТ:Член 1За риболовната 2007 г. стандартните стойности, които следва да се използват при изчисляването на финансовата компенсация и свързаните с нея авансови плащания за рибни продукти, изтеглени от пазара от организации на производители и предназначени за цели, различни от тази за консумация от човека, както е посочено член 21, параграф 5 от Регламент (ЕО) № 104/2000, са определени в приложението към настоящия регламент.Член 2Стандартната стойност, която се приспада от финансовата компенсация и свързаните с нея авансови плащания, е тази, която се прилага в държавата-членка, където е призната организацията на производителите.Член 3Настоящият регламент влиза в сила в деня след публикуването му в Официален вестник на Европейския съюз.Той се прилага от 1 януари 2007 г.Настоящият регламент е задължителен в своята цялост и се прилага пряко във всички държави-членки.Съставено в Брюксел на 21 декември 2006 година.За КомисиятаJoe BorgЧлен на Комисията[1] ОВ L 17, 21.1.2000 г., стр. 22. Регламент, изменен с Акта за присъединяване от 2003 г.[2] ОВ L 337, 20.12.2001 г., стр. 20.[3] ОВ L 289, 16.11.2000 г., стр. 11.--------------------------------------------------ПРИЛОЖЕНИЕСтандартни стойностиПредназначение на рибни продукти, изтеглени от пазара | EUR/тон |1.Употреба след преработка в брашно (храна за животни):a)херинга от видовете Clupea harengus и скумрия от видовете Scomber scombrus и Scomber japonicus:—Дания и Швеция | 60 |—Обединеното кралство | 50 |—други държави-членки | 17 |—Франция | 2 |б)скариди от видовете Crangon crangon и северна скарида (Pandalus borealis):—Дания и Швеция | 0 |—други държави-членки | 10 |в)други продукти:—Дания | 40 |—Швеция, Португалия и Ирландия | 17 |—Обединеното кралство | 28 |—други държави-членки | 1 |2.Употреба пресни или консервирани (храна за животни):a)сардини от видовете Sardina pilchardus и аншуа (Engraulis spp.):—всички държави-членки | 8 |б)други продукти:—Швеция | 0 |—Франция | 30 |—други държави-членки | 30 |3.Употреба като стръв:—Франция | 45 |—други държави-членки | 20 |4.Употреба за цели, различни от храна за животни | 0 |--------------------------------------------------